Juozapas Volodzka

Juozapas Volodzka (1763 m. – 1829 m.) – Lietuvos švietėjas, filantropas, visuomenės veikėjas.Juozapas Valodzka . Atminimo knyga. Nuoroda tikrinta 2024-01-20.

 Biografija 
Iš Žemaitijos bajorų kilęs J.Volodzka gimė Vainuto apylinkėse (dabar Šilutės r.), mokėsi Kražių ir Vilniaus gimnazijose, studijavo Vilniaus universitete. 1793 m. jam buvo suteiktas filosofijos daktaro laipsnis. 1793–1797 m. J. Volodzka dirbo Kauno apskrities mokykloje matematikos ir fizikos mokytoju. Vėliau mokytojavo įvairių didikų dvaruose, dirbo dvarų ekonomu. Buvo aktyvus Vilniaus Labdarių draugijos narys.

J.Volodzka buvo pirmasis Vilniaus cenzūros komiteto neetatinis lietuviškų rankraščių cenzorius. Leidimą spausdinti S. Stanevičiaus šešias pasakas 1829 m. pradžioje parašė lietuviškai – tai išskirtinis atvejis XIX a. lietuviškos knygos istorijoje. Spėjama, kad jis ir buvo to Simono Stanevičiaus ir Kristijono Donelaičio pasakėčių rinkinio Szeszes pasakas Symona Staneviczes Żemaycze Ir antra szeszes Kryżżia Donałayczia Lituwynynka Prusa leidėjas 1829 metais, pasirašęs J. J. W. Lituwys nu Szwentos Upes kraszta.

J.Volodzka 1827 m. Vilniaus labdarių draugijai paaukojo 3500 sidabro rublių, už kuriuos draugija įsigijo vieną iš pirmųjų namų Totorių gatvėje. 1829 m. testamentu draugijai užrašė dalį savo turto, 3175 rublių skyrė stipendijoms Kražių gimnazijai ir Vilniaus universitetui, 4700 rublių – Vainuto parapinei mokyklai išlaikyti ir jos mokinių stipendijoms. Kražių gimnazijos stipendija, 1844 m. perkėlus gimnaziją į Kauną, ji veikė iki Pirmojo pasaulinio karo.Istorinėms kapinėms tvarkyti – aukos darbu ir žiniomis. Kauno diena. Nuoroda tikrinta 2024-01-20.

Palaidotas Vilniaus Bernardinų kapinėse.

 Išnašos 

Kategorija:Lietuvos pedagogai
Kategorija:Lietuvos leidėjai